Vita:Tarisznyás Györgyi

message: Kedves ! Én olyat nem írtam, hogy azért ne lenne író, mert csak egy alkotása van. De talán Te is érezted, hogy ez a kategória kicsit túlzás számára, ezért merülhetett fel benned... Szerintem viszont azért nem író, mert nem alkotott olyan irodalmi művet, amelyet bárki, bármely szempontból értékelt volna. Egy 60 oldalas néprajzi tanulmány, amit egyetemi évei alatt írt, és tanára szerkesztett, illetve visszaemlékezései, amit a halála után mások szerkesztettek egy 46 oldalas könyvbe (aminek szerintem eleve kérdéses a szerzősége) még nem teszi íróvá. (NB. ha lenne Rajk-per szócikkünk, annak részeként lenne érdemes foglalkozni vele, amúgy szerintem nem is eléggé nevezetes, még "A kommunizmus üldözöttei" között sem.)
Lásd még: 
* "Életéről, elsősorban a Rajk-perbeli szerepéről és a börtönévekről Veressné Deák Éva jelentetett meg szerény füzetet, amely – mivel nagyrészt évekkel, sőt talán évtizedekkel korábbi szóbeli visszaemlékezéseken alapul – sok fontos tényben eltér Tarisznyás Györgyinek a perfelújítás során leírt vallomásától, illetve a más forrásokból kihüvelyezhető tényektől." (Körber Ágnes: Egy kiadó alapítása, Betekintő 2014/1)
* "Az elítélt neve: Tarisznyás Györgyi – Az interjúkat készítette és az anyagot gyűjtötte: Deák Éva Kiadó: Jámbor Pál Társaság 1993" (gacs-veress.com)
Üdv. JSoos vita 2020. szeptember 28., 11:53 (CEST)
replies: text: Kedves ! Köszönöm, hogy ilyen alaposan utánanéztél. Őszintén szólva csak akkor figyeltem fel rá, amikor Pakson népszavazást hirdettek egy felújitott központi tér névadására. Adatokat főként Kernné Magda Irén idézett YT-os előadásából vettem, a neten igen kevés adatot találtam. Corvinás és műfordítói tevékenysége talán még nevezetesebbé teszik, mint családja szenvedése. Üdv. Voxfax vita 2020. szeptember 28., 12:15 (CEST)
replies: text: : Azt nem is vitattam, hogy szerkesztő, műfordító lett volna. Arra viszont nem válaszolsz sajnos, hogy szerinted miért is lenne író. JSoos vita 2020. szeptember 28., 12:18 (CEST)

text: :A PIM szerint Megjegyzés a foglalkozásról:  művészeti író . Hungarikusz Firkász Ide írkássz! 2020. október 21., 23:23 (CEST)

text: :  Mint egy kiadó szerkesztője, természetesen sok művel kapcsolatosan írt anyagokat, illetve nyilván közreműködhetett kiadott művek szövegében, azonban saját műve nem jelent meg. Ettől függetlenül az író kategória már korábban kikerült a szócikkből. (Csak éppen van akinek letörne az ujja, ha le kéne ide azt gépelnie, hogy nem volt igaza...) JSoos vita 2020. október 22., 20:25 (CEST)

text: :Nekem aztán mindegy, hogy benne van-e a kategória, vagy nincs, csak gondoltam, megemlítem, hogy a Petőfi Irodalmi Múzeumban így van róla jelzés. Hungarikusz Firkász Ide írkássz! 2020. október 23., 09:09 (CEST)
Veress Deák nem említi, hogy Tarisznyás által írt anyagra támaszkodott volna. Memoárjában ezt írja erről: „Györgyi az egész időszakról nem beszélt szinte senkinek, mégis sikerült a dunaparti beszélgetéseinkből, az édesanyjától, Záboji Maritól és másoktól sok mindent kiderítenem, és úgy éreztem, most, hogy már nem él (1979-ben, 58 évesen meghalt rákban) kötelességem ezt megörökíteni, tanulságul az utókornak. Így született meg egy 46-oldalas kis brosúra 1993-ban, a paksi Jámbor Pál Társaság kiadásában, ’Elitélt neve: Tarisznyás Györgyi’ címmel.” JSoos vita 2020. október 22., 20:17 (CEST)

text: Nem Fülöp Margit volt az édesanyja? Voxfax vita 2021. március 26., 10:39 (CET)
replies: text: : Nem értem a kérdésed, hogy a témában miért lényeges az, hogy ki volt az édesanyja. Miben érinti anyja kiléte, hogy őt írónak tekintjük-e vagy sem? JSoos vita 2021. március 26., 10:52 (CET)
replies: text: ::Most újra megnézve a Paletta-előadást, rájöttem, a barátnője anyja volt Zábojiné Mari. Voxfax vita 2021. március 26., 12:00 (CET)
replies: text: :::Nem, Zábolyi Endréné (Mari) a barátnője volt. Voxfax vita 2021. április 5., 10:32 (CEST)
replies: text: :::: Szerintem eleve félreértetted. Zábolyi neve egy felsorolás része itt az idézetben, nem pedig "édesanyjától: Zábolyitól" értelemben szerepelt, azonban ez semmit nem változtat azon, hogy nem Tarisznyás írta a művet. JSoos vita 2021. április 5., 11:01 (CEST)
thread_title:  Mitől író valaki? 

message: Kivettem az infobox-ból a "kommunizmus üldözöttje" megjegyzést, már bocsánat, de: hamis tanú a Rajk-perben, aztán elpletykálja a dolgot, lecsukják, 55-ben már rehabilitálják is, forradalom alatt meghúzza magát, 1960-tól járja családostól a nyugatot, találkozik Chagall-lal ésatöbbi, nyugdíjazására megkapja Munka Érdemrend Arany fokozatát... Holtakról vagy jót nagy semmit, tudom, de ez a pálya mindent mutat, csak üldözést nem, ő szépen idomult a rendszerhez a kis botlás után, a rendszer pedig meghálálta neki ezt. Viröngy vita 2020. október 21., 22:59 (CEST)
replies: text: Azért azt Te is tudod, hogy Pelikán elvtársat is a hóhér borotválta meg a tárgyalás előtt. Szóval csínján kell bánni a hamis tanúk megítélésével. Nem ő rohant, hogy szeretné a rendszert szolgálni, hanem egész családját fenyegették, apja bele is halt, ő egy éjszaka alatt megőszült. A smasszerek se hittek a szemüknek. Később megpróbálták kárpótolni, de fiatalságát nem tudták visszaadni. Voxfax vita 2021. március 26., 10:27 (CET)
replies: text: :A műsorban elhangzik az is, hogy Klein úrnak meg Györgyinek is megmondták, ha nem tanúskodnak, élve onnan nem távozhatnak. Az Andrássy 60.-ban keményebb legényeket is megpuhítottak. Voxfax vita 2021. március 29., 09:24 (CEST)
thread_title: Kommunizmus üldözöttje??

message: Szia! Kérlek jelöld meg a forrását annak, hogy a képen látható épületben élt a család. Ne távolíts el anélkül forráskérő sablont, hogy a forrást nem adod meg! Köszönöm! JSoos vita 2021. március 26., 10:10 (CET)
replies: text: A képen látható Deák-ház az egyetlen Szeniczey-kúria, így nyilván ott laktak, szolgálati lakásban, minthogy édesapja bevándorolt városi elöljáró volt, saját ingatlan nélkül. Kérlek, ne akadékoskodj! Voxfax vita 2021. március 26., 10:29 (CET)
replies: text: : Sajnos nem értem mit akarsz mondani, de szerintem ez nem válasz a kérdésemre. "Nyilvánvaló" lehet valami számodra, de nekem ez csak okoskodásnak, saját kutatásnak v. véleménynek tűnik. Azt kérdezem, hogy hol van az az információ a források között, hogy Tarisznyás és szülei az 1920-as években ebben a kúriában laktak. Nem értem ez miért akadékoskodás. Egy egyszerű tény ellenőrzése, amit nem találok a források között. Kérlek mutasd meg, hogy hol van benne. Hogy igazolná ezt az, hogy  egy bevándorolt városi előljáró csakis ebben a házban lakhatott, tényleg nem értem, ne haragudj. JSoos vita 2021. március 26., 11:04 (CET)
replies: text: ::A Források közt első, Paletta című műsor első mondata erről szól. Voxfax vita 2021. március 26., 11:17 (CET)
Bevallom, hogy én csak az előadást néztem meg, azt, hogy a műsorvezető mit állít Tarisznyásról, az kimaradt... JSoos vita 2021. március 26., 11:42 (CET) De az amit a szócikkbe tényként beleírtál, az csak a saját következtetésed, ilyet nem állít, az is lehet, hogy  a II. világháború után lakott ott valmikor. JSoos vita 2021. március 26., 11:52 (CET)

text: A műsor a ház elől indul. Később, az előadás során is elhangzik. Mivel az épület a város tulajdonában van (ma múzeum), és korábban szolgálati lakások voltak benne, meg orvosi rendelő, logikus, hogy nem a saját tulajdonukban laktak. Még 1949-ben is. Voxfax vita 2021. március 26., 12:11 (CET)
Továbbra is kérlek, hogy add meg ellenőrizhetően hogy mikor hangzik el az a tény, hogy az 1920-as években a család a kúriában élt. Köszönöm. JSoos vita 2021. március 26., 12:48 (CET)

text: 12:20 percnél kezdődik az életrajza. A szpíker szövege egyértelműen a család lakóhelyeként jelöli meg. A tanácsi időkben több szükséglakás meg a nemibeteg-gondozó osztoztak a lepusztult épületen. 2018-ban milliárdos felújítás után a városi múzeum kapta meg. Voxfax vita 2021. március 26., 16:33 (CET)
replies: text: :Szerintem hagyjuk ezt a lakástémát. Teljesen logikus, hogy T.GY. születésétől elhurcolásáig ott lakott. Nem szokás még itt sem ilyen érdektelen megállapítás forrásolásán ennyit rugózni. Megvallom, csak azért irtam bele, mert ehhez volt képem. Röhejes egyébként, hogy a szerkesztő-műsorvezetőt név szerint említed. Voxfax vita 2021. március 29., 07:51 (CEST)
thread_title:  Szeniczey-kúria 

message: Kernné Magda Irén helytörténész a téma legnagyobb ismerője T.GY. doktorátusát az Örmény karácsony című disszertációhoz köti, 1943-as dátummal. A gimnáziumi díjban és a közterület tervezett nevében is szerepel a doktor rövidítés. Voxfax vita 2021. március 29., 13:43 (CEST)
 Még a háborús idők ellenére is elég hihetetlennek tűnik, hogy 3 év alatt valaki, elvégezzen egy egyetemet, és még le is doktoráljon. Mivel Te nyilván leellenőrizted, (hiszen kivetted a forráskérőt), így neked megvan ez a mű, és meg tudod adni pontosan, hogy melyik oldalon írja Kernné, hogy ez a doktorija címe. Kérlek add meg az oldalszámot v. az idézetet. Köszönöm. JSoos vita 2021. március 31., 14:58 (CEST)
replies: text: Személyesen felvettem Vele a kapcsolatot. Írása címe és a díj is tartalmazza, a paksi közterület tervezett nevében is benne volt a dr. rövidítés. Ha később szerezte volna, kiderül a városi könyvtár archívumában. Addig ne forszírozzuk ezt, senkit sem érdekel Rajtad kívül. Olyan csoda volt már, hogy valaki 18 évesen diplomázott, húszévesen doktorált. Háború akkor még nem dúlta az országot. Huszonkét éves volt 1943-ban. Voxfax vita 2021. március 31., 15:14 (CEST)
replies: text: : Voxfax kérdezte az előbbi hozzászólásában: "Milyen három évről beszélsz?" ezt azonban igyekszik a vitából eltüntetni  ( , , így viszont nem érthető én mire válaszolok JSoos 2021. április 5., 10:03 (CEST) )

text: : Te írtad bele a szócikkbe, hogy 40-től járt az egyetemre, ez sem igaz? Én vettem a fáradságot és kijavítottam egy csomó tévedésed ami egy video alapján készült szócikkbe belekerült, és igyekeztem további forrásokat is megadni. A kétséges állításokhoz a  forráskéréseket ne távolítsd el azok megadása nélkül, minél több tényhez ott van az, hogy mikor hangzik el annál inkább hiteles. Rajtam kívül kíváncsi lennék hányan hallgatják végig és ellenőrzik le azt, amit tényként beleírtál. Ha már személyeskedsz, akkor én is hadd mondjam: "senkit sem érdekel Rajtad kívül" egy tanárnő akinek egyetlen "érdeme", hogy hamis tanúzásával sikerült Rajkot kivégeztetni, és szerinted ettől ő nevezetes, és saját szócikket érdemel a Wikipédián. Számtalan áldozata van még a Rákosi-kornak, nem szeretnék érzéketlennek tűnni, a személyes sorsa szomorú, de egyáltalán nem egyedi. De ha már van ilyen szócikk, akkor egy lexikonhoz híven ne feltételezéseken alapuló ténymegállapítások álljanak benne, mint pl. hogy "ha később szerezte volna..." JSoos vita 2021. március 31., 15:37 (CEST)
thread_title:  Tényleg ledoktorált 

message: A bevezetőben 1921. szeptember 3., az infoboxban szeptember 6. szerepel. – Hkoala  2021. szeptember 6., 06:35 (CEST)
replies: text: Bizonyára tévesen: https://opac-nevter.pim.hu/record/-/record/PIM229806 ’’ Voxfax vita 2021. szeptember 8., 01:20 (CEST)
thread_title:  Mikor született?